Up-171/03
Datum: 2003-04-25T00:00:00.000+02:00
ecli: ECLI:SI:USRS:2003:Up.171.03
vrsta: posamični akt
zadeva: ustavna pritožba
objavljeno: Neobjavljeno | 25.04.2003
dokument: US22386
akt: Ustavna pritožba A. A. zoper odločbo Sodnika za prekrške Mozirje št. P-311/01 z dne 17. 4. 2001, poziv Upravne enote Mozirje št. 22600-46/2002 z dne 25. 3. 2002 in dopis Vrhovnega sodišča št. IV Ips 13/2003 z dne 18. 2. 2003
resitev: zavrženje
izrek: Ustavna pritožba A. A. zoper odločbo Sodnika za prekrške Mozirje št. P-311/01 z dne 17. 4. 2001, poziv Upravne enote Mozirje št. 22600-46/2002 z dne 25. 3. 2002 in dopis Vrhovnega sodišča št. IV Ips 13/2003 z dne 18. 2. 2003 se zavrže.
stavek: Ker niso izpolnjene procesne predpostavke, je Ustavno sodišče ustavno pritožbo zavrglo.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
podlaga: Člen 55.1.2, Zakon o Ustavnem sodišču [ZUstS]
datum_vloge: 2003-04-03T22:00:00.000Z
datum_odlocitve: 2003-04-24T22:00:00.000Z

# Up-171/03-4

21. 5. 2003

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 25. aprila 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. zoper odločbo Sodnika za prekrške Mozirje št. P-311/01 z dne 17. 4. 2001, poziv Upravne enote Mozirje št. 22600-46/2002 z dne 25. 3. 2002 in dopis Vrhovnega sodišča št. IV Ips 13/2003 z dne 18. 2. 2003 se zavrže.**

## OBRAZLOŽITEV

Pritožnik vlaga ustavno pritožbo zoper prvostopenjsko odločbo o prekršku, poziv Upravne enote ter dopis Vrhovnega sodišča.

Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva. Ker v obravnavani zadevi zoper prvostopenjsko odločbo o prekršku in poziv niso izčrpana niti redna pravna sredstva, za obravnavanje ustavne pritožbe niso izpolnjene procesne predpostavke. Zato je Ustavno sodišče ustavno pritožbo zavrglo.

Dopis Vrhovnega sodišča ni posamičen akt po 50. členu ZUstS, s katerim bi bilo odločeno o kakšni pritožnikovi pravici ali obveznosti. Ker je ustavna pritožba zoper tak akt nedopustna, jo je Ustavno sodišče zavrglo.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prvega odstavka 55. člena v zvezi s prvim odstavkom 50. člena ZUstS ter prve alineje prvega odstavka 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata dr. Zvonko Fišer